ΨΗΦΙΣΜΑ ΤΟΥ ΣΥΜΒΟΥΛΙΟΥ της 22ας Σεπτεμβρίου 1997 σχετικά με την περαιτέρω ανάπτυξη πολιτικής αριθμοδότησης στον τομέα τηλεπικοινωνιακών υπηρεσιών στην Ευρωπαϊκή Κοινότητα (97/C 303/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσως της Ευρωπαϊκής Κοινότητας,

το ψήφισμα του Συμβουλίου, της 19ης Νοεμβρίου 1992, σχετικά με την προαγωγή μιας συνεργασίας πανευρωπαϊκής κλίμακας όσον αφορά την αριθμοδότηση των τηλεπικοινωνιακών υπηρεσιών,

Εκτιμώντας:

ότι η Επιτροπή δημοσίευσε Πράσινη Βίβλο σχετικά με την πολιτική αριθμοδότησης για τηλεπικοινωνιακές υπηρεσίες στην Ευρώπη, στις 20 Νοεμβρίου 1996, καθώς και ανακοίνωση για τα αποτελέσματα της δημόσιας διαβούλευσης για την Πράσινη Βίβλο, στις 21 Μαΐου 1997 7

ότι η κοινοτική νομοθεσία απαιτεί να διατίθενται στα πλαίσια των εθνικών σχεδίων αριθμοδότησης κατάλληλοι αριθμοί για όλες τις τηλεπικοινωνιακές υπηρεσίες, και να κατανέμονται οι αριθμοί αυτοί κατά τρόπο αντικειμενικό, χωρίς διακρίσεις και με διαφανή τρόπο 7

ότι τα νομοθετικά μέτρα που απαιτούνται για την κατάρτιση του ρυθμιστικού πλαισίου των τηλεπικοινωνιών σε ευρωπαϊκό επίπεδο που συνοδεύει την πλήρη απελευθέρωση του τομέα αυτού έχουν ήδη εγκριθεί ή η διαδικασία της έγκρισής τους βρίσκεται εν εξελίξει,

1. ΧΑΙΡΕΤΙΖΕΙ την ευρεία δημόσια διαβούλευση που πραγματοποίησε η Επιτροπή σχετικά με τα θέματα αριθμοδότησης και ΣΗΜΕΙΩΝΕΙ την ευρεία υποστήριξη που διαπιστώθηκε κατά τη διαβούλευση για την εισαγωγή κατάλληλων μηχανισμών αριθμοδότησης που ευνοούν το μεγαλύτερο ανταγωνισμό σε όλη την Κοινότητα,

2. ΑΝΑΓΝΩΡΙΖΕΙ ΟΤΙ:

α) η αριθμοδότηση είναι ένας από τους βασικούς παράγοντες διευκόλυνσης της επιλογής των καταναλωτών και του αποτελεσματικού ανταγωνισμού σε ένα απελευθερωμένο περιβάλλον τηλεπικοινωνιών, και ότι μεγαλύτερος ανταγωνισμός και μεγαλύτερη αποτελεσματικότητα μπορεί να επιτευχθεί, μεταξύ άλλων, μέσω:

- της δυνατότητας επιλογής του φορέα κατά κλήση και της προεπιλογής του φορέα από τον καταναλωτή,

- της δυνατότητας της φορητότητας των αριθμών,

- ίσης ποσοτικής και ποιοτικής πρόσβασης στις δυνατότητες αριθμοδότησης για όλους τους παράγοντας της αγοράς 7

β) η πολιτική αριθμοδότησης στην Ευρώπη πρέπει να αναπτυχθεί περαιτέρω σε συνεργασία με την Ευρωπαϊκή Διάσκεψη των Ταχυδρομικών και Τηλεπικοινωνιακών Οργανισμών (CEPT), ειδικότερα όσον αφορά την έγκαιρη δημιουργία του Ευρωπαϊκού Πεδίου Αριθμοδότησης Τηλεφωνίας (ETNS) για την παροχή των αριθμών που είναι απαραίτητοι για την ανάπτυξη ενός καθορισμένου συνόλου ειδικώς πανευρωπαϊκών υπηρεσιών,

3. ΚΡΙΝΕΙ ΟΤΙ:

- οι πελάτες τουλάχιστον όλων των οργανισμών με σημαντική ισχύ στην αγορά που παρέχουν μόνιμες τοπικές δημόσιες τηλεφωνικές υπηρεσίες, θα πρέπει να έχουν πρόσβαση σε εναλλακτικούς οργανισμούς μέσω μηχανισμού εύχρηστου και άνευ διακρίσεων, για επιλογή του φορέα κατά κλήση, από την 1η Ιανουαρίου 1998 ή, για τις χώρες που έτυχαν πρόσθετης μεταβατικής περιόδου, κατά οποιαδήποτε μελλοντική ημερομηνία που συμφωνήθηκε για την πλήρη απελευθέρωση των υπηρεσιών φωνητικής τηλεφωνίας,

- η εισαγωγή της προεπιλογής φορέα, τουλάχιστον για οργανισμούς με σημαντική ισχύ στην αγορά, οι οποίοι παρέχουν σταθερές τοπικές δημόσιες τηλεφωνικές υπηρεσίες, πρέπει να γίνει κατά το δυνατόν παράλληλα, αλλά όχι αργότερα των δύο ετών από τις καταληκτικές ημερομηνίες για την εισαγωγή της πλήρους απελευθέρωσης που προβλέπει η κοινοτική νομοθεσία για να τονωθεί ο ανταγωνισμός σε ολόκληρη την αγορά και, όπου απαιτείται, υπό τους όρους που θα τεθούν από την επερχόμενη οδηγία εναρμόνισης,

- ως προς την φορητότητα των αριθμών που προβλέπεται να εισαχθεί το 2003 το αργότερο, τα κράτη μέλη θα πρέπει να καταλάβουν όλες τις απαραίτητες προσπάθειες για να επισπεύσουν την εισαγωγή της σε μια ημερομηνία όσο το δυνατόν πλησιέστερη στο χρονοδιάγραμμα της πλήρους απελευθέρωσης και κατά προτίμηση όχι αργότερα από δύο έτη έπειτα από την εν λόγω ημερομηνία.

4. ΣΗΜΕΙΩΝΕΙ ότι η πρόθεση της Επιτροπής είναι να εκδώσει κατευθυντήριες γραμμές που θα εξασφαλίσουν ότι τα εθνικά σχέδια αριθμοδότησης θα προσαρμοσθούν για να επιτύχουν ίση ποσοτική και ποιοτική πρόσβαση στις δυνατότητες αριθμοδότησης για όλους τους παράγοντες της αγοράς,

5. ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΗΝ ΕΠΙΤΡΟΠΗ ΝΑ ΛΑΒΟΥΝ ΤΑ ΑΝΑΓΚΑΙΑ ΜΕΤΡΑ ΓΙΑ ΝΑ ΕΞΑΣΦΑΛΙΣΟΥΝ:

- συνεργασία στα πλαίσια της CEPT, του ευρωπαϊκού φόρουμ αριθμοδότησης και της Διεθνούς Ένωσης Τηλεπικοινωνιών (ITU) προκειμένου να επιτευχθεί ο κοινός στόχος της καθιέρωσης του ETNS της 1η Ιανουαρίου 1999 με βάση τον κωδικό χώρας «388»,

- ότι το ETNS επιτρέπει την κάλυψη ευρέος φάσματος ειδικώς πανευρωπαϊκών υπηρεσιών και επιτρέπει στους χρήστες να διακρίνουν εύκολα τους διάφορους τύπους υπηρεσιών και των τιμολογίων τους,

- κοινή προσέγγιση όσον αφορά την αλφαριθμητική επιλογή με βάση την πανευρωπαϊκή εφαρμογή της σύστασης του Ε.161 της ITU, Επιλογή Α, και του ευρωπαϊκού προτύπου ETS 300640 λαμβάνοντας υπόψη τις εθνικές αλφαβήτους και την τυποποίηση ορισμένων λειτουργικών κωδίκων με βάση τα πλήκτρα * και

,

6. ΚΑΛΕΙ ΤΗΝ ΕΠΙΤΡΟΠΗ:

α) σχετικά με την προεπιλογή του φορέα

- να ετοιμάσει προτάσεις για το Ευρωπαϊκό Κοινοβούλιο και το Συμβούλιο σύμφωνα με το σημείο 3 7

β) σχετικά με την φορητότητα των αριθμών των οργανισμών

- να ετοιμάσει προτάσεις προς το Ευρωπαϊκό Κοινοβούλιο και το Συμβούλιο για την ταχεία εισαγωγή της δυνατότητας αυτής σύμφωνα με το σημείο 3,

- να αναπτύξει κατευθυντήριες γραμμές, εάν χρειάζεται, για δίκαιες ρυθμίσεις που θα προάγουν τον ανταγωνισμό μεταξύ των ενδιαφερομένων οργανισμών σχετικά με το κόστος της φορητότητας αριθμού,

- να μελετήσει ενδεχόμενα ελάχιστα κριτήρια και απαιτήσεις τυποποίησης με σκοπό την διασφάλιση της διαλειτουργικότητας στα πλαίσια μακροπρόθεσμης λύσης για τη φορητότητα των αριθμών, την οποία μπορεί π.χ. να προσφέρει η «Intelligent Network solution» 7

γ) να προωθήσει την τυποποίηση διά του Ευρωπαϊκού Ινστιτούτου Τυποποίησης στον τομέα των Τηλεπικοινωνιών ως προς την φορητότητα των αριθμών και την προεπιλογή φορέα 7

δ) να μελετήσει

- τις ανάγκες των καταναλωτών όσον αφορά την αριθμοδότηση, ειδικότερα σχετικά με το δυνατό ρόλο των πληροφοριών τιμολόγησης on-line ανά κλήση για τον χρήστη, όπου οι αριθμοί μπορεί να μην δίνουν πλέον σαφείς ενδείξεις για το τιμολόγιο της κλήσης καθώς και τα τεχνικά προβλήματα που συνδέονται με την εφαρμογή των συστημάτων αυτών σε ένα περιβάλλον πλειόνων οργανισμών,

- επί τη βάσει της εμπειρίας της απελευθέρωσης και του ETNS, την ανάγκη καθώς και τις σχετικές δαπάνες και τα οφέλη για περαιτέρω ανάπτυξη ολοκληρωμένης μακροπρόθεσμης ευρωπαϊκής προσέγγισης αριθμοδότησης 7

ε) να παρακολουθήσει και να υποβάλει εκθέσεις σχετικά με την κατάσταση της ονοματοδοσίας και της κατανομής διευθύνσεων στο Internet και να προτείνει, αν απαιτείται, δράσεις σχετικά με την γενική οργάνωση και διαχείριση του Internet 7

στ) να υποβάλλει τακτικά εκθέσεις στο Ευρωπαϊκό Κοινοβούλιο και το Συμβούλιο για την πρόοδο που σημειώνεται σε θέματα του παρόντος ψηφίσματος.